ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660005084

ขอให้ดำเนินการซ่อมแซมแผ่นปูนที่แตกร้าวจากการวางท่อประปา บริเวณทางเข้าบ้านของผู้ร้อง หน้าบ้านเลขที่ 747/29 ถนนกรุงเทพ-นนทบุรี ซอย 21/1 แขวงบางซื่อ เขตบางซื่อ กรุงเทพมหานคร จุดสังเกต เข้ามาจากปากซอยกรุงเทพ-นนทบุรี 21/1 ระยะทางประมาณ 80-100 เมตร จะพบแยกให้เลี้ยวขวาไปประมาณ 20-30 เมตร แล้วเลี้ยวซ้ายเข้ามาจะพบเป็นทาวน์เฮ้าส์ นับประมาณห้องที่ 10 ฝั่งขวามือจะพบบ้านของผู้ร้อง มีเลขที่บ้านชัดเจน เนื่องจากผู้ร้องแจ้งว่าก่อนหน้านี้ทางสำนักงานเขตบางซื่อได้มีการดำเนินการวางท่อและลอกท่อประปาในซอยต่างๆ รวมถึงบริเวณหน้าหมู่บ้านของผู้ร้อง คือถนนกรุงเทพ-นนทบุรี ซอย 21/1 ตั้งแต่ประมาณช่วงเดือนกันยายน ปี ค.ศ. 2021 โดยมีช่างรับเหมามาดำเนินการเป็นเวลาหลายเดือนกว่าจะแล้วเสร็จ หลังจากดำเนินการเสร็จประมาณ 1 สัปดาห์กว่า เริ่มมีรอยร้าวเกิดขึ้น ซึ่งปูนบริเวณหน้าบ้านภายในหมู่บ้านชำรุดเป็นจำนวนหลายหลัง ทางช่างได้มีการกลบและซ่อมแซมแผ่นปูน ในส่วนของบริเวณหน้าบ้านของผู้ร้องนั้นมีการสกัดปูนและปิดทับ แต่เนื่องจากเป็นปูนเก่าและปูนใหม่ทำให้เนื้อปูนไม่แนบกัน เวลาผ่านไปทำให้ปูนกะเทาะ เมื่อรถขับขี่ถอยเข้า-ออก ทำให้ปูนแตกมองเห็นท่อประปาสีดำภายใน ผู้ร้องเกรงว่าหากปล่อยไว้นานตัวท่อประปาจะแตกเสียหายได้ เบื้องต้นมีการแจ้งเรื่องไปหลายครั้งไปยังสำนักงานเขต และทางช่างผู้รับเหมา แต่ปัญหายังไม่ได้รับการแก้ไข เป็นระยะเวลาประมาณเกือบปีแล้ว ล่าสุดวันที่ 7 กุมภาพันธ์ 2566 ผู้ร้องได้ติดต่อไปยังสำนักงานเขตบางซื่อ หมายเลขโทรศัพท์ 0 2586 9977 เป็นจำนวน 3 ครั้ง ไม่มีเจ้าหน้าที่รับสาย (เพียงกล่าวอ้างถึง) ผู้ร้องประสงค์ให้หน่วยงานที่เกี่ยวข้องดำเนินการซ่อมแซมแผ่นปูนที่แตกร้าวจากการวางท่อประปาบริเวณหน้าบ้านของผู้ร้อง เนื่องจากผู้ร้องเกรงว่าปล่อยไว้นานไปอาจประสบปัญหาท่อประปาแตกได้เนื่องจากแผ่นปูนเปิดอยู่

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata